als_Latn dik_Latn sna_Latn
Kreditorët evropianë kundërshtojnë propozimet për ndihmën ndaj Greqisë
Dijsselbloem porosit qeverinë greke se propozimet për reforma ekonomike janë 'larg' për tu pranuar; Ministrat e Eurogroupit takohen të hënën.
ANKARA (AA) - Kreu i grupit të kreditorëve evropiane të Greqisë, Eurogroup, Jeroen Dijsselbloem tha të dielën se propozimet e reformave për përfundimin e ndihmës greke ishin 'larg' për tu pranuar.
Duke folur para gazetarëve të dielën në Amsterdam , Dijsselbloem tha se lista e masave që qeveria greke i dërgoi Eurogrupit të premten e kaluar nuk ishin të kompletuara. Ai tha se ka mundësi që Greqia të mos marrë një këst me shumën e nevojshme të ndihmës këtë muaj.
Greqia ka shumë nevojë për ndihmë shtesë; aktualisht financat e vendit tërësisht janë të varura nga ndihmat emergjente të Bankës Qendrore Evropiane. Më 20 shkurt, qeveria greke nënshkroi një marrëveshje me kreditorët e saj evropian: Marrëveshja përfshin pranimin e propozimeve për reforma ekonomike të qeverisë greke që do të lejojnë kreditorët për të paguar këstin ardhshëm të ndihmës.
Pa këtë ndihmë, Greqia ka të ngjarë të vazhdoj pa fonde. "Unë mund të them vetëm se ne kemi para për të paguar pagat dhe pensionet e punonjësve publikë," tha Ministri grek i Financave Yanis Varoufakis të dielën në një intervistë për gazetën Italiane 'Corriere della Sera'.
"Për pjesën tjetër do të shohim." Tha Kryeministri grek Alexis Tsipras, duke shtuar se qeveria e tij do të përgatis referendum mbi përfundimin e ndihmave ndaj popullit grek në qoftë se propozimet nuk pranohen. Ministrat e 'Eurogroupit' takohen të hënën me përfaqësuesit e qeverisë greke për të diskutuar propozimet për reforma.
als_Latn als_Latn als_Latn als_Latn als_Latn als_Latn als_Latn